Mokka rezy
Tento recept som našla na stránke http://dolcevita.blog.cz/0903/moka-dort-nasi-babicky.
Zaujal ma a rozhodla som sa,že ho musím
vyskúšať. A oplatilo sa-je vynikajúci.Vyskúšajte aj vy,nebudete ľutovať!
Postup
- Žĺtky vyšľaháme do peny s cukrom, pridáme strúhané mandle a sneh zo 7 bielkov. Cesto vylejeme do tortovej formy s priemerom 26 cm vymazanej maslom a vysypanej múkou. (Ja som použila menší štvorhranný plech s rozmermi 32x22 cm a vyložila som si ho papierom na pečenie.) Rúru si vyhrejeme na 170´C a pečieme približne 45 min.
- Na krém vyšľaháme maslo a postupne pridáme cukor,žĺtky a vanilku. Šľaháme tak dlho,až je krém jemný a pekne sa pení. Po kvapkách pridáme kávu. (Žĺtky je možné šľahať aj nad parou.)
- Upečený korpus rozrežeme (buď pozdĺžne alebo priečne-podľa toho,aký vysoký korpus vám vyrastie,ja som rozrezala pozdĺžne), potrieme polovicou krému a priložíme druhú časť korpusu. Zvyšok krému natrieme na povrch. Ja som ešte pridala postrúhanú čokoládu. Dobrú chuť!